|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑΝΟΜΟΣ ΙΩΑΝΝΙΝΩΝΔΗΜΟΣ ΖΙΤΣΑΣΕΔΡΑ ΕΛΕΟΥΣΑ**ΓΡΑΦΕΙΟ ΔΗΜΑΡΧΟΥ**  |  **Ελεούσα,16/6/2015** |
| Ταχ. Δ/νση : Λεωφ. Ελευθερίας & Ευκλείδη454 45 Τηλ . :2653360026-2653360030Fax : 2651062794e-mail : zitsa@zitsa.gov.gr |   |

**Ποδηλατικό γύρο-βόλτα οργανώνει ο Δήμος Ζίτσας**

Με κεντρικό σύνθημα, «Πάρε το ποδήλατό σου και έλα!!!» ο δήμος Ζίτσας προτρέπει όλους όσοι θέλουν, να συμμετάσχουν στον ποδηλατικό γύρο-βόλτα που διοργανώνει **το ερχόμενο Σάββατο (20/6/2015)**.

Η διοργάνωση πραγματοποιείται στο πλαίσιο των πολιτιστικών εκδηλώσεων που πραγματοποιεί ο Δήμος το φετινό καλοκαίρι και στόχο έχει την αναβάθμιση του κοινωνικού ρόλου του αθλητισμού καθώς και την ελεύθερη συμμετοχή όλων σε αθλητικές δράσεις που προάγουν την άσκηση και το «Ευ αγωνίζεσθε».

Ο ποδηλατικός γύρος-βόλτα, έχει αφετηρία το νέο Δημαρχείο Ζίτσας (Λ. Ελευθερίας & Ευκλείδη) και τερματισμό την πλατεία του παλιού Δημαρχείου στην Ελεούσα. Η διαδρομή είναι περίπου 22χλμ και απευθύνεται σε πολίτες όλων των ηλικιών που αγαπούν τις βόλτες με το ποδήλατο.

**Η εκκίνηση θα δοθεί στις 18.30μ.μ. και η διαδρομή που θα ακολουθηθεί είναι:** Λ. Ελευθερίας & Ευκλείδη Ελεούσα (νέο Δημαρχείο), ΒΙ.ΠΕ., Ροδοτόπι, Κάτω Λαψίστα, Άνω Λαψίστα, πλατεία παλιού Δημαρχείου Ελεούσα.

Στο τέλος της διαδρομής για όσους τερματίσουν θα κληρωθούν δύο(2) ποδήλατα.

Πληροφορίες στο τηλέφωνο: 6944291647 (αρμόδιος αντιδήμαρχος Στέφανος Μιχάλης).